మైనం
మైనం లేదా మైనమును ఇంగ్లీషులో Wax అంటారు. ప్రస్తుతం మైనపు దీపాలు (Candles) తయారు చేయడానికి మైనం, ముఖ్యంగా పారఫిన్ మైనం (Paraffin wax) ఎక్కువగా వాడుతున్నారు. ఇది తక్కువ ఉష్ణోగ్రత వద్ద ఘన రూపంలో ఉంటుంది. దీనిని వెలిగించినపుడు ద్రవ రూపంలోకి మారి ఆవిరైపోతుంది.హిందుస్థానీ సంగీత వాద్యపరికరం షెహనాయ్ ఎనిమిదో రంద్రానికి మైనం పూసి స్వరస్థాయిని క్రమబద్దం చేస్తుంటారు.కార్బన్ పేపర్లో ఒక వైపు తేలికపాటు అయిన సిర మైనం ద్వారా పూయబడి ఉంటుంది.
అణువు
atom అనే ఇంగ్లీషు మాటని తెలుగులో అణువు అంటాము. అప్పుడు అణువు కంటే చిన్న కణాలను పరమాణువులు అవుతాయి. కాని హిందీ, కన్నడ భాషలలో atom అనే పదాన్ని పరమాణువు అని, atom కంటే చిన్న కణాలను "ఉప పరమాణు కణము" అనీ అంటున్నారు. అందువలన atomని కొందరు తెలుగులో మాత్రం అణువు అనిన్నీ, కొందరు పరమాణువు అనిన్నీ వేరు వేరు పదాలు వాడడం వలన ఇబ్బంది వస్తోంది. దీనితో అణువు అంటే ఏమిటి? పరమాణువు అంటే ఏమిటి? అన్న అనుమానం పెను భూతమై కూర్చుంది.